La grande illusion

La grande illusion (títol orichinal en francés, en aragonés A gran ilusión, estrenada en Aragón con o suyo títol traduciu enta lo castellano como La gran ilusión) ye una cinta de l'anyo 1937 de cine de drama belico de cine francés dirichida por Jean Renoir seguntes un guión orichinal d'él mesmo y de Charles Spaak, con una dirección de fotografía de Christian Matras, una banda sonora orichinal de Joseph Kosma y una producción cinematografica a'l cudiau d'Albert Pinkovitch y Frank Rollmer ta la productora cinematografica Réalisation d'Art Cinématographique. Composan l'elenco d'actors d'a cinta Jean Gabin, Marcel Dalio, Pierre Fresnay, Erich von Stroheim, Dita Parlo, Julien Carette, Gaston Modot, Georges Péclet, Werner Florian, Jean Dasté y Sylvain Itkine, entre d'atros.

Mientres a Primera Guerra Mundial, o Rittmeister von Rauffenstein fa cayer un avión francés en servicio d'observación pilotau por o capitán Boëldieu , un aristocrata francés, y lo tenient Maréchal, de clase treballadora. Von Rauffenstein pregunta si son aristocratas ta convidar-los a minchar d'estar asinas. Bien luego descubre que conoixeba a Boëldieu d'antes d'a guerra y comparte con él anecdotas d'a suya vida anterior, amostrando asinas una solidaridat de clase social entre toz dos. Dimpués levan a los presoners a un campo de presoners de guerra y cuan se ye fendo una representación teatrals, os presoners conoixen que mientres a batalla de Verdún l'exercito francés ha capturau o Fuerte Douaumont y Maréchal canta enfervorizau La Marseillaise, l'himno nacional d'o suyo país, y como consecuencia lo castigan. Posteriorment los tresladan enta un atro campo, a on tornan a coincidir con von Rauffenstein, a qui como consecuencia d'as suyas feridas de guerra han retirau d'o servicio activo. En ixe campo tornan a trobar.se con Rosenthal, un cabalero chudieu a qui heban conoixiu en os suyo primer campo, y que lis proposa de fugar-se. En a fuga, Boëldieu muere accidentalment encara que von Rauffenstein preba d'evitar-lo y encara en ixe inte comparten solidaridat de clase. Qui ha conseguiu fugar-se son Maréchal y Rosenthal, que en marchar enta la muga con Suiza conoixen a Elsa, una vídua alemana de qui Maréchal s'enamora.

A cinta s'ambienta en Francia y Alemania en 1916 y 1917 mientres a Primera Guerra Mundial y las suyas escenas se filmoron en o castiello d'Haut-Koenigsbourg en Orschwiller en o Baixo Rin, en Kolmar y atras localidaz en l'Alto Rin y en Chamonix en l'Alta Saboya en Francia, amás d'en estudios cinematograficos en Sena-Sant Denís y Altos d'o Sena. Localizacions de La grande illusion en Internet Movie Database.

La grande illusion ye considerada como una d'as millors cintas d'a Historia d'o Cine y recibió cuantos premios y nominacions, en destacando una nominación a los Premios Oscar en a suya 11ena edición (a la Millor Cinta). Tanimientres, a cinta tenió problemas con a censura mientres o Tercer Reich por o suyo antimilitarismo pero tamién en os primers momentos d'a Segunda Guerra Mundial en Francia y mientres a Francia de Vichèi os alemans destruyioron todas as copias d'a cinta, que se consideró dica los anyos 1980 como una cinta perdida y que nomás podió recuperar-se que anyadas dimpués con una copia procedent d'a Unión Sovietica (que fácil que los sovieticos obtenesen mientres a batalla de Berlín a finals d'a guerra).

 Elenco La grande illusion en Internet Movie Database. 
 Actor  Papel  Notas    '''' 

 Se veiga tamién 
 Cine en 1937.
 Cintas de 1937.

 Referencias 

 Vinclos externos 

  La grande illusion en Internet Movie Database.
  La grande illusion en TCM Movie Database.
  La grande illusion en AllMovie.
  La grande illusion en Rotten Tomatoes.
  La grande illusion en FilmAffinity.
  La grande illusion en Allociné.
  La grande illusion en Letterboxd.
  La grande illusion en Netflix.

Categoría:Cintas ambientadas en Alemanya
Categoría:Cintas ambientadas en Francia
Categoría:Cintas ambientadas en 1916
Categoría:Cintas ambientadas en 1917
Categoría:Cintas con banda sonora orichinal de Joseph Kosma
Categoría:Cintas con dirección de fotografía de Christian Matras
Categoría:Cintas con guión de Charles Spaak
Categoría:Cintas con guión de Jean Renoir
Categoría:Cintas con montache de Marguerite Renoir
Categoría:Cintas con montache de Marthe Huguet
Categoría:Cintas de cine belico
Categoría:Cintas de cine de drama
Categoría:Cintas de Francia
Categoría:Cintas dirichidas por Jean Renoir
Categoría:Cintas en alemán
Categoría:Cintas en anglés
Categoría:Cintas en francés
Categoría:Cintas en ruso
Categoría:Cintas interpretadas por Dita Parlo
Categoría:Cintas interpretadas por Erich von Stroheim
Categoría:Cintas interpretadas por Gaston Modot
Categoría:Cintas interpretadas por Georges Péclet
Categoría:Cintas interpretadas por Jean Dasté
Categoría:Cintas interpretadas por Jean Gabin
Categoría:Cintas interpretadas por Julien Carette
Categoría:Cintas interpretadas por Marcel Dalio
Categoría:Cintas interpretadas por Pierre Fresnay
Categoría:Cintas interpretadas por Sylvain Itkine
Categoría:Cintas interpretadas por Werner Florian
Categoría:Cintas producidas por Albert Pinkovitch
Categoría:Cintas producidas por Frank Rollmer
Categoría:Cintas rodadas en l'Alto Rin
Categoría:Cintas rodadas en os Altos d'o Sena
Categoría:Cintas rodadas en Chamonix
Categoría:Cintas rodadas en Kolmar
Categoría:Cintas rodadas en Orschwiller
Categoría:Cintas rodadas en Sena-Sant Denís
Categoría:Cintas de cine sobre a Primera Guerra Mundial